You are here: Home » Content » Ondersoek 'n gesondheidsprobleem
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETIntPhaseLO Tags5th Afrikaans LO1:AS5.1.2 LO1:AS5.1.3 Assignment Course This module is included inLens: Siyavula: Life Orientation (Gr. 4-6)By: SiyavulaReview Status: In Review
GESONDHEID EN SIEKTES Module 3
Ondersoek 'n Gesondheidsprobleem Ons ondersoek 'n omgewingsgesondheidsprobleem deur gebruik te maak van twee inligtingsbronneLees die onderstaande koerantberig wat in 'n dorpskoerant verskyn het. Beplan 'n strategie om die probleem aan te spreek en identifiseer twee gesagsliggame wat daarby betrokke behoort te wees.Tweederivier 'n gesondheidsgevaar ná afvalstortingTable 1
Volgens mnr. Jan Plaatjies, gesondheidsinspekteur van Bothasbosch, loop kinders wat die afgelope week in die Tweederivier geswem het, gevaar om weens maagaandoenings en hoofpyn 'n hele paar dae baie siek te voel. Dit blyk dat die leerlooiery op die dorp onlangs weens 'n tegniese fout giftige chemikalieë in die Tweederivier laat beland het. Laboratoriumtoetse wat gedoen is op die visse wat op die oewer gevind is, toon hoër as normale toksiese vlakke. Die fout is dadelik reggestel, maar die water sal steeds tot
die einde van die maand ongeskik vir menslike gebruik wees. Selfs deur net in die rivier te swem of te speel, loop mense gevaar om siek te word van die besoedelde water. Die rivier is 'n gewilde speelplek vir skoolkinders van Bothasbosch.Ouers wat bekommerd is dat hulle kinders met die besmette water in aanraking gekom het, kan by die plaaslike kliniek aanklop om hulp. Volgens Plaatjies is die water nie lewensgevaarlik nie, maar kan kinders ernstige ongemak verduur indien hulle daarmee in aanraking was.
AKTIWITEIT 1: OM 'N STRATEGIE TE BEPLAN WAT 'N PROBLEEM AANSPREEK[LU 1.2]Die klas verdeel in vier groepe. Groep 1 verteenwoordig die burgemeester en dorpsraad wat die probleem wat in die koerantberig beskryf word, moet hanteer. Groep 2 verteenwoordig die bestuur en regsverteenwoordiger van die leerlooiery. Groep 3 is die bekommerde ouergemeenskap van Bothasbosch en groep 4 bestaan uit mediese personeel van die plaaslike kliniek of hospitaal. Elke groep vergader en maak 'n lys van griewe, probleme en oplossings rakende hierdie saak. Ruim gerus tyd in om 'n mini-hofsaak te hou en gebruik materiaal wat tydens die "vergaderings" bymekaar gemaak is.Griewe:Probleme:Oplossings:AKTIWITEIT 2: OM 'N OPLOSSING TE VIND VIR 'N PROBLEEM [LU 1.3]Vind ten minste een koerantberig waarin een of ander omgewings-gesondheidsprobleem bespreek word. Kyk of jy 'n oorsaak, gevolg en moontlike oplossing vir die probleem kan vind in die berig.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 20, 2009 10:40 am -0500. Add to a lens